CELEX: 62010CA0079
Language: da
Date: 2011-12-01 00:00:00
Title: Sag C-79/10: Domstolens dom (Fjerde Afdeling) af 1. december 2011 — Systeme Helmholz GmbH mod Hauptzollamt Nürnberg (anmodning om præjudiciel afgørelse fra Bundesfinanzhof — Tyskland) (Direktiv 2003/46/EF — beskatning af energiprodukter og elektricitet — artikel 14, stk. 1, litra b) — fritagelse for energiprodukter, der anvendes som flybrændstof — anvendelse af et luftfartøj til ikke-erhvervsmæssige formål — rækkevidde)

4.2.2012   
            
            
               DA
            
            
               Den Europæiske Unions Tidende
            
            
               C 32/5
            
         Domstolens dom (Fjerde Afdeling) af 1. december 2011 — Systeme Helmholz GmbH mod Hauptzollamt Nürnberg (anmodning om præjudiciel afgørelse fra Bundesfinanzhof — Tyskland)
   (Sag C-79/10) (1)
   
   (Direktiv 2003/46/EF - beskatning af energiprodukter og elektricitet - artikel 14, stk. 1, litra b) - fritagelse for energiprodukter, der anvendes som flybrændstof - anvendelse af et luftfartøj til ikke-erhvervsmæssige formål - rækkevidde)
   2012/C 32/08
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Sagsøger: Systeme Helmholz GmbH
   
      Sagsøgt: Hauptzollamt Nürnberg
   
      Sagens genstand
   
   Anmodning om præjudiciel afgørelse — Bundesfinanzhof — fortolkning af artikel 11, stk. 3, artikel 14, stk. 1, litra b), og artikel 15, stk. 1, litra j), i Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet (EUT L 283, s. 51) — rækkevidden af skattefritagelsen for energiprodukter, der leveres til anvendelse som flybrændstof — national lovgivning, der begrænser denne fritagelse til den luftfart, der gennemføres af luftfartsselskaber — flyvninger med erhvervsmæssige og private formål, der gennemføres med et fly, som ejes af en virksomhed, der ikke er et luftfartsselskab
   
      Konklusion
   
   
               1)
            
            
               Artikel 14, stk. 1, litra b), i Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet skal fortolkes således, at fritagelsen for afgift på motorbrændstof til luftfartøjer som omhandlet i denne bestemmelse ikke kan indrømmes en virksomhed som den i hovedsagen omhandlede, der med henblik på at udvikle sine forretninger anvender et fly, som tilhører virksomheden, til at forestå sine medarbejderes rejser til kunder eller erhvervsmesser, for så vidt som disse rejser ikke direkte tjener til virksomhedens levering af en tjenesteydelse med fly mod vederlag.
            
         
               2)
            
            
               Artikel 15, stk. 1, litra j), i direktiv 2003/96 skal fortolkes således, at motorbrændstof, som er anvendt under flyvning til og fra et anlæg til vedligeholdelse af luftfartøjer, ikke er omfattet af bestemmelsens anvendelsesområde.
            
         
      (1)  EUT C 113 af 1.5.2010.